कवि लखारियें गी अपने जीवन निर्बाह् आस्तै कोई बी ब्रित्ती अपनानी मुशकल होंदी ऐ। इनें गी जीवन संघर्श दी डबरी च केई चिर गोते खाने पे। सब थमां पैह्‌लैं 1927 ई० च इनें हफतावार उर्दू अख्बार ‘जन्नत’ (सुर्ग) स्यालकोटा दा कडढना शुरू कीती, पर कामयाबी हत्थ नेईं लग्गी। एदे परैंत इनें उर्दू दियां गै दो होर अख्बारां (‘मशीर’ ते हफतावार ‘वीर’) जम्मू थमां गै बारी-बारी कड्ढियां, पर इब्बी दो चार म्हीनें गै साथ देइयै दम त्रोड़ी गेइयां।